open-index/open-wikipedia-markdown huggingface dataset:
Bob Clark

**Benjamin ”Bob” Clark** (5. elokuuta 1939 New Orleans, Louisiana, Yhdysvallat – 4. huhtikuuta 2007 Los Angeles, Kalifornia, Yhdysvallat) oli yhdysvaltalainen näyttelijä, ohjaaja, käsikirjoittaja ja tuottaja. Hänen tunnetuin työnsä oli vuonna 1983 ilmestynyt jouluelokuva, *[[Joulutarina (yhdysvaltalainen elokuva)|Joulutarina]]*, jonka hän ohjasi ja käsikirjoitti yhdessä Jean Shepherdin kanssa. Hänen ensimmäinen menestyksensä oli kuitenkin vuonna 1981 ilmestynyt nuorisoelokuva *[[Kuuma nuoriso]]*, johon hän ohjasi ja käsikirjoitti myös jatko-osan *[[Villit fiftarit – Porky's II]]*.

## Elämäkerta
### Lapsuus

Clark syntyi New Orleansissa, mutta varttui Floridan Fort Lauderdalessa. Hänen isänsä kuoli Bobin lapsuusvuosina, minkä jälkeen hänen baarimikkona toiminut äitinsä elätti lapsensa yksin. Käydessään Catawba Collegea filosofia pääaineenaan Clark voitti jalkapallostipendin Michiganiin Hillsdale Collegeen. Myöhemmin hän opiskeli teatteria Miamin yliopistossa ja kieltäytyi tarjouksista huolimatta pelaamasta amerikkalaista jalkapalloa ammattilaisena.

### Ura

Clark aloitti uransa kauhuelokuvilla. 1970-luvun alussa ilmestyi hänen ensimmäinen elokuvansa, *Children Shouldn't Play with Dead Things* (1972), joka oli yhdistelmä komediaa ja visuaalista kauhua.

## Filmografia
    
* Children Shouldn't Play with Dead Things (1972)    
* Painajainen (*Dead of Night*, 1974)    
*Musta joulu (*Black Christmas*, 1974)
* Murha tilauksesta (*Murder by Decree*, 1979)
* Tuhlatut vuodet (*Tribute*, 1980) 
* Kuuma nuoriso (*Porky's*, 1981)    
* Villit fiftarit – Porky's II (*Porky's II: The Next Day*, 1983)    
* Joulutarina (*A Christmas Story*, 1983)    
* Rhinestone – tuhannen taalan paikka (*Rhinestone*, 1984)    
* Turk 182 (*Turk 182!*, 1985)    
* Kelmien kauhut (*Loose Cannons*, 1990)    
* Varokaa naapuria (*It Runs in the Family*, 1994)
* Vaippahousut vauhdissa (*Baby Geniuses*, 1999)
* Vaippahousut vauhdissa 2 (*SuperBabies: Baby Geniuses 2*, 2004)
Miljan Miljanić

**Miljan Miljanić** (, 4. toukokuuta 1930 Bitola, Jugoslavia – 13. tammikuuta 2012) oli serbialainen jalkapallovaikuttaja, pelaaja ja valmentaja.

Miljanićin perhe oli kotoisin Nikšićistä nykyisen Montenegron alueelta, mutta hän syntyi ja kasvoi nykyisen Makedonian alueella. Valmentajaurallaan Miljanić valmensi Crvena zvezdaa, Real Madridia, Valenciaa ja Jugoslavian maajoukkuetta.

Crvena zvezda, jota Miljanić edusti myös pelaajana 1950-luvulla, saavutti vuosina 1966–1974 neljä sarja- ja kolme cup-mestaruutta sekä ylsi kauden 1970–1971 Euroopan cupin välieriin hänen valmennuksessaan. Real Madridissa hän viipyi kolme kautta vuosina 1974–1977 ja voitti kaksi peräkkäistä sarjamestaruutta sekä cupin. Valencian valmentajaksi Miljanić pestattiin kesken kauden 1982–1983 joukkueen roikkuessa sarjataulukon häntäpäässä. Hän ei kuitenkaan onnistunut parantamaan joukkueen asetelmia ja sai potkut jo runsaan kymmenen ottelun jälkeen.

Jugoslavian maajoukkueen peräsimessä Miljanić toimi kahteen otteeseen, vuosina 1973–1974 ja 1979–1982. Hänen johdollaan joukkue otti osaa vuosien 1974 ja 1982 MM-kilpailuihin, mutta ilman mainittavaa menestystä.

Miljanić toimi Jugoslavian jalkapalloliiton puheenjohtajana vuosina 1993–2001. Sittemmin hänelle myönnettiin liiton kunniapuheenjohtajan arvonimi.

## Lähteet
Essi Peltonen

**Essi Peltonen** (s. 1982 Turku) on suomalainen kuvataiteilija, joka asuu Naantalissa. Peltonen opiskeli Porin taidekoulussa sekä Turun AMK:n kuvataidelinjalla, josta valmistui kuvataiteilijaksi vuonna 2006.

__TOC__
Peltonen maalaa yleensä suunnittelematta etukäteen. Abstraktioiden lisäksi hän maalaa naisfiguureja.
Peltonen on kertonut olevansa kiinnostunut erityisesti ranskalaisesta maalaustaiteesta, impressionismista ja ekspressionismista esikuvinaan muun muassa Helene Schjerfbeck, Edvard Munch, Henri de Toulouse-Lautrec ja Claude Monet.

Essi Peltosen isä oli kuvataiteilija Jarkko Peltonen. Peltosilla on oma taidegalleria Elämän sirkus Naantalin keskustassa. 

## Julkiset teokset
* Keskiaika-aiheinen seinämaalausprojekti ryhmätyönä Aboa Vetus & Ars Nova -museolle 2003
* Liedon liikuntahalli, kiipeilyseinien maalaus (140m²), tilaustyönä 2004

## Lähteet
* Essi Peltosen biografia Viitattu 27.2.2008.

### Viitteet

## Aiheesta muualla
* 
* 
* 
*
Arthur Nebe

**Arthur Nebe** (13. marraskuuta 1894 – 21. maaliskuuta 1945) oli berliiniläinen poliisivirkailija 1920-luvulla, korkea-arvoinen natsi ja SS-kenraaliluutnantti. Hän kuului sekä SA:han että SS:ään ja oli Interpolin presidentti vuosina 1941–1942; Interpol oli tänä aikana natsien johtama järjestö, ja useimmat maat olivat vetäytyneet sen alaisesta yhteistyöstä.

Toisen maailmansodan aikana hän oli Einsatzgruppe B:n päällikkö. Hän työskenteli SS-Obergruppenführer Reinhard Heydrichin alaisena ja otti osaa juutalaisten tuhoamiseen itärintamalla.

## Ennen sotaa
Nebe nimitettiin Saksan rikospoliisin eli Kripon päälliköksi vuonna 1936.

## Sota-aika

Vuonna 1941 Nebe komensi yhtä Einsatzgruppea Neuvostoliiton alueella. Tehtävänä oli surmata alueen juutalaiset ja kommunistivirkailijat, ja Nebe väittikin yksikkönsä tappaneen noin 45&nbsp;000 ihmistä.

Maaliskuussa 1944 niin sanotun suuren paon jälkeen Stalag Luft III -sotavankileiriltä, Gestapon päällikkö Heinrich Müller käski Nebeä teloittamaan 50 kiinni saaduista 75 vangista. Nebe joutui valitsemaan teloitettavat ja eloon jäävät. Taustastaan huolimatta Nebe koki valinnan vaikeaksi. Hän ilmeisesti pyrki säästämään nuorimmat ja perheelliset.

Hän otti osaa heinäkuun 20. päivän salaliittoon Hitleriä vastaan. Juonen epäonnistuttua Nebe piiloutui Wannsee-järven saareen, mutta hylätty rakastajatar antoi hänet ilmi.

Roland Freislerin johtama Kansanoikeus tuomitsi hänet kuolemaan petturina. Nebe hirtettiin pianonkielellä 21. maaliskuuta 1945 Plötzenseen vankilassa.

## Lähteet
*

### Viitteet
Modaali (sijamuoto)

**Modaali** eli **formaali** on unkarin kielessä esiintyvä sijamuoto, joka ilmaisee tapaa (). Modaalin pääte on *-képpen* tai *-képp*, ja se liittyy lähinnä pronomineihin. Suomeksi modaali voidaan yleensä kääntää postpositiolla *tavalla, tavoin*, joskus myös essiivillä.

* *más*'képpen*** 'eri tavalla'
* ''sokféle'''képpen*** 'monella tavalla'
* *csak példa*'képpen*' említem a dolgot* 'mainitsen asian vain esimerkkinä'

Modaali on sekä merkitykseltään että muodostamistavaltaan läheistä sukua essiivi-formaalille.

## Lähteet
* 
* 
* 

### Viitteet
Family Matters

**Family Matters** on yhdysvaltalainen tilannekomediasarja, joka kertoo Chicagossa asuvasta keskiluokkaisesta afroamerikkalaisesta perheestä. Sarjasta tehtiin yhteensä 215 jaksoa, jotka esitettiin vuosien 1989–1998 aikana. Tämän myötä sarjasta tuli toiseksi pisin komediasarja, jossa pääosassa olivat afroamerikkalaiset. Yhdysvalloissa sarjaa esitettiin aluksi ABC:lla vuosina 1989–1997, jonka jälkeen sarjan loput jaksot esitti CBS syyskuusta 1997 aina heinäkuuhun 1998 asti.

*Family Matters* oli spin-off sarja *[[Perfect Strangers (televisiosarja)|Perfect Strangersista]]* ja sarjassa keskityttiin Winslowin perheeseen ja erityisesti Harriette Winslowiin, sekä hänen aviomieheensä Carliin, joka toimi poliisina. Perheeseen kuului myös kapinallinen poika Eddie, älykäs tytär Laura ja lapsista nuorin Judy. Perheen kotona asuivat myös Carlin äiti Estelle Winslow, sekä Harrietten sisko Rachel Crawford ja hänen poikansa Richie, jotka muuttivat taloon Rachelin aviomiehen kuoltua. Winslow perheen naapuri Steve Urkel oli myös yksi sarjan keskeisimmistä hahmoista ensimmäisen tuotantokauden puolenvälin jälkeen.

## Näyttelijät

## Aiheesta muualla
* TV.com
William Bright

**William Bright** (13. elokuuta 1928 Oxnard, Kalifornia – 15. lokakuuta 2006 Louisville, Colorado) oli yhdysvaltalainen kielitieteilijä, joka erikoistui Yhdysvaltojen alkuperäiskieliin ja Etelä-Aasian kieliin sekä kuvailevaan kielitieteeseen.

Bright suoritti alemman korkeakoulututkinnon kielitieteessä 1949 ja tohtorin tutkinnon samalla alalla 1955, kummatkin Kalifornian Yliopistossa Berkeleyssä. Hän oli kielitieteen ja antropologian professori UCLA:lla vuodesta 1959 vuoteen 1988 saakka. Tämän jälkeen hän siirtyi Coloradon Yliopistoon Boulderiin, jonne hän jäi kuolemaansa saakka. Bright oli Kalifornian intiaanikielten ja kulttuurien asiantuntija ja erityisen tunnettu hänen työstään karuk-kielen parissa, jota puhutaan Luoteis-Kaliforniassa. Hänestä tehtiin ensimmäisenä ulkopuolisena henkilönä karuk-heimon kunniajäsen kunnianosoituksena hänen ponnisteluistaan dokumentoida ja säilyttää heimon kieli, mikä taas johti kielen elvyttämiseen. Bright tunnettiin myös hänen tutkimustyöstään nahuatl-, kaqchikel-, luiseño-, ute-, wishram- ja yorok-intiaanikielen sekä Etelä-Aasian lushai-, kannada- tamili- ja tumu-kielten saralla.

Bright oli Yhdysvaltain kielitiedeyhteisön tuottaman Language-lehden toimittaja vuodesta 1966 vuoteen 1988 ja Language in Society -lehden toimittaja vuodesta 1993 vuoteen 1999. Bright oli Written Language and Literacy -lehden perustajajäsen ja toimittaja vuodesta 1997 vuoteen 2003. Hän toimi Yhdysvaltain kielitiedeyhteisön presidenttinä vuonna 1989.

Hän oli kirjailija Susie Brightin isä. Myöhemmällä iällään Bright avioitui Lisa Mennin kanssa. Bright kuoli aivokasvaimeen.

## Lähteet
**Native American Placenames of the United States* (University of Oklahoma, 2004)
**1,500 California Place Names: Their Origin and Meaning* (University of California, 1998) 
**A Coyote Reader* (University of California, 1993)
**Language variation in South Asia* (Oxford University Press, 1990)
**American Indian Linguistics and Literature* (Mouton, 1984) 
**Discovered tongues: Poems by linguists* (Editor, Corvine Press, 1983)
**Haiku journey: To the North Coast* (Copper Canyon Press, 1983)
**Bibliography of the languages of Native California, including closely related languages of adjacent areas* (Scarecrow Press, 1982)
Tu

**Tu** tarkoittaa seuraavia:

* 
* 
* Tú, kanadalainen yhtye
* TU, yhdysvaltalainen yhtye
* Toimihenkilöunioni TU, TU, suomalainen ammattiliitto.
* tU (yksikkö), tonnia uraania
* *[[Teknisk Ukeblad]]*, TU, norjalainen aikakauslehti
* Tu-nimisiä henkilöitä:
** Tự Đức (1829–1883), Vietnamin keisari 1847–1883
** Tu Fu, *Du Fu* (712–770), kiinalainen runoilija
** Tu Youyou (s. 1930), kiinalainen kemisti, Nobelin lääketieteen palkinnon saaja
** Tu Yu-ming, *Du Yuming* (1904–1981), kiinalainen Kuomintangin kenraaliluutnantti
George Wald

**George Wald** (18. marraskuuta 1906 – 12. huhtikuuta 1997) oli yhdysvaltalainen biologi. Hän sai Nobelin lääketieteen palkinnon vuonna 1967 yhdessä Ragnar Granitin ja Haldan Keffer Hartlinen kanssa näkemiseen liittyvien silmän fysiologisten ja kemiallisten prosessien tutkimuksistaan.

## Lähteet

## Aiheesta muualla
* Nobelprize.org, Lääketieteen palkinto Nobel 1967
* Nobelprize.org, George Wald – biografia
Tulilinjalla

**Tulilinjalla** (*In the Line of Fire*) on Wolfgang Petersenin ohjaama trilleri vuodelta 1993. Elokuvan pääosassa ovat salaisen palvelun agenttina Clint Eastwood ja salamurhaajana John Malkovich. Elokuva oli ehdolla kolmen Oscar-palkinnon saajaksi.

## Juoni
Elokuva kertoo salaisen palvelun agentista Frank Horriganista. Horrigan on työskennellyt agenttina monia vuosia ja nyt alkaa jo ikä painaa. Horrigania vaivaa myös monia vuosia sitten tapahtunut tragedia, sillä hän oli yksi Kennedyn henkivartijoista, kun tämä salamurhattiin. Horrigan saa vihjeen uudesta salamurhayrityksestä, Mitch Leary -niminen psykopaatti aikoo tappaa Yhdysvaltain presidentin. Leary tietää Horriganin heikkouden, ja hän alkaa soitella iltaisin Horriganille ja jättää tälle pieniä vihjeitä.

## Rooleissa

## Arvioita
*[[Video-opas|Video-oppaassa]]* vuodelta 1994 Bello Romano sanoo elokuvaa onnistuneeksi, tiiviiksi ja huolella rakennetuksi ja antaa sille neljä tähteä viidestä, mikä vastaa sanallista arviota ”erinomainen”.

## Lähteet
Kurjat (täsmennyssivu)

**Kurjat** tai **Les Misérables** voi tarkoittaa ainakin seuraavia:

* *[[Kurjat]]* (*Les Misérables*), Victor Hugon romaani
* *[[Les Misérables (musikaali)|Les Misérables]]*, Hugon romaaniin perustuva musikaali
* Hugon romaanin elokuvasovituksia:
** *[[Kurjat (vuoden 1913 elokuva)|Kurjat]]* (*Les Misérables*), ohjaus Albert Capellani, neliosainen, 1913
** *[[Kurjat (vuoden 1925 elokuva)|Kurjat]]* (*Les Misérables*), ohjaus Henri Fescourt, 1925
** *[[Kurjat (vuoden 1934 elokuva)|Kurjat]]* (*Les Misérables*), ohjaus Raymond Bernard, kolmiosainen, 1934
** *[[Kaleeriorja (vuoden 1935 elokuva)|Kaleeriorja]]* (*Les Misérables*), ohjaus Richard Boleslawski, 1935
** *[[Kurjat (vuoden 1948 elokuva)|Kurjat]]* *(I Miserabili*), ohjaus Riccardo Freda, 1948 
** *[[Kaleeriorja (vuoden 1952 elokuva)|Kaleeriorja]]* (*Les Miserables*), ohjaus Lewis Milestone, 1952 
** *[[Kurjat (vuoden 1958 elokuva)|Kurjat]]* (*Les Misérables*), ohjaus Jean-Paul Le Chanois, 1958
** *[[Les Miserables – kurjat]]* (*Les Miserables*), ohjaus Glenn Jordan, 1978
** *[[Kurjat (vuoden 1995 elokuva)|Kurjat]]* (*Les Misérables du vingtième siècle*), ohjaus Claude Lelouch, 1995
** *[[Kurjat (vuoden 1998 elokuva)|Kurjat]]* (Les Misérables), ohjaus Bille August, 1998
** *[[Les Misérables (vuoden 2012 elokuva)|Les Misérables]]*, ohjaus Tom Hooper, 2012

Lisäksi aiheesta on tehty useita televisiosarjoja.

* *[[Les Misérables (vuoden 2019 elokuva)|Les Misérables]]*, ranskalainen elokuva vuodelta 2019, ei perustu romaaniin
Igor Elisejev

**Igor Elisejev** on venäläinen ammattilaislentopalloilija, joka pelasi kauden 2008 lopun suomalaisessa Pielaveden Sampossa, lentopallon SM-liigassa. Hän on rooliltaan yleispelaaja. Elisejev edusti ennen Sampoon tuloaan pietarilaista Spartakia, ja hän oli legendaarisen Vjatšeslav Platonovin viimeisimpiä valmennettavia. 

## Lähteet
Sterope

**Sterope** () viittaa useaan naishahmoon kreikkalaisessa mytologiassa:
* Sterope, Pleuronin ja Ksanthippen tytär
* Sterope, Porthaonin ja Euryten tytär, joka eräiden mukaan synnytti seireenit Akhelookselle.
* Sterope – tai Asterope – oli yksi plejadeista, Atlaan tyttäristä, ja Oinomaoksen puoliso. Tosin Hyginus mainitsee hänen synnyttäneen Oinomaoksen Areelle.
* Sterope oli Kefeuksen, Tegean kuninkaan, tytär. Herakles antoi hänelle Medusan hiuskiehkuran, jotta tämä voisi suojella kotikaupunkiaan vihollisten hyökkäykseltä. Tämän jälkeen Steropen isä ja veljet osallistuivat Herakleen rinnalla taisteluun lakedaimonilaisia vastaan.
* Sterope, Akastoksen ja joko Astydameian tai Hippolyten tytär.
* Sterope, yksi neljästä auringonjumala Helioksen hevosesta.

## Lähteet
Jeffrey Ashby

**Jeffrey Shears "Bones" Ashby** (s. 16. kesäkuuta 1954) on toiminut Yhdysvaltain laivaston lentäjänä ja astronauttina, hän oli mukana kolmella sukkula lennolla. Hän siirtyi eläkkeelle Yhdysvaltain laivastosta kapteenin arvonimellä.

Jeff on kotoisin Evergreenistä, Coloradosta. Valmistuttuaan Evergreen High Schoolista vuonna 1972 hän jatkoi opiskeluaan Idahon yliopistossa, jossa hän suoritti korkeakoulututkinnon konetekniikassa vuonna 1976. Hän  suoritti tutkinnon lentokonetekniikassa Tennesseen yliopistossa vuonna 1993.

## Laivaston lentäjä
Vuonna 1986 Ashby valmistui koelentäjäksi Navy Fighter Weapons School -koulusta (Top Gun) ja Naval Test Pilot School -koulusta. Hän osallistui myös F/A-18 Hornet koneiden kehitykseen. Ashby osallistui taistelutehtäviin samalla konetyypillä molempiin Persianlahden sotiin kuten myös sotatoimiin Somaliassa. Asbyllä oli komennossaan lentolaivue USS Abraham Lincolnilla vuonna 1994, hänen laivueensa oli tunnustettu parhaaksi F/A-18 laivueeksi Yhdysvaltain laivastossa. Hänelle kertyi kaikkiaan yli 7&nbsp;000 lentotuntia ja suoritti yli 1&nbsp;000 lentotukialuslaskeutumista urallaan.

## Astronautti

Joulukuussa 1994 hänet valittiin NASAn astronauttiohjelmaan ollessaan 40-vuotias. Hän oli lentäjänä sukkulalennoilla STS-93 (kesäkuussa 1999) ja STS-100 (huhtikuussa 2001), hän oli myös komentajana lennolla STS-112 (lokakuussa 2002).

Ensimmäisellä sukkulalennollaan (Columbia) he kuljettivat Chandra-avaruusteleskoopin kiertoradalle, jolla oli ensimmäistä kertaa naiskomentaja Eileen Collins. Seuraavat kaksi lentoa Endeavourilla ja Atlantiksella olivat kuudes ja yhdeksäs kokoonpanolento Kansainväliselle avaruusasemalle. Uransa aika hän on lentänyt kaikkiaan n. 15 miljoonaa kilometriä, 436 kertaa maapallon ympäri kiertoradalla ja viettänyt yli 660 tuntia avaruudessa.

## Lähteet

## Aiheesta muualla
* NASA Biography -  Jeffrey S. Ashby (Captain, USN, Ret.)
* Spacefacts.de - biography of Jeffrey Ashby
* University of Idaho - Alumni Hall of Fame - 2000  - Jeffrey Ashby - class of '76
Leena Hietamies

**Leena Hietamies** (s. 24. kesäkuuta 1953) on helsinkiläinen toimittaja, kirjailija ja kuvataiteilija, koulutukseltaan diakoni. Hietamies on työskennellyt muun muassa varhaisnuorisotyön kouluttajana Helsingin seurakuntayhtymässä, kustannustoimittajana Kirjapajassa, toimittajana JP-lehdessä sekä Ilossa, toimitussihteerinä Lastenmaassa, Askel-lehdessä ja Kotimaassa sekä päätoimittajana Koulun Aamu-lehdessä. Hietamiehen kolumneja ja pakinoita ovat julkaisseet Elanto, Kirkko ja kaupunki, Valitut Palat, Kotimaa sekä Askel. Hän on kirjoittanut ja osin kuvittanut erilaisia puuha- ja askartelukirjoja sekä opiskellut taideaineita lukuisilla kursseilla. 

Hietamiehen taidetta on ollut esillä mm. Lohjan Vivamossa, Sammatin Putiikkikahvilassa, Sammatin jyvälainaston kesänäyttelyssä, Saarijärven Vinttigalleriassa, Pop-up Galleria Resta-Mestassa, Laajasalon kirkossa, Puerto de la Cruzin suomalaisen seurakunnan tiloissa, Las Palmasin Suomi-kerhossa, Espoon Karatalon galleriassa, Klaukkalan Galleria Toivossa, Porvoon Galleria Maarissa, Nurmijärven taideyhdistyksen vuosinäyttelyissä sekä Nurmijärven Aittakallion Ateljeessa.

Teoksia Koillissanomien ja Pohjois-Pohjanmaan kesäyliopiston taidekokoelmissa.

## Teokset
* Ovet auki 1988 (Kirjapaja ja Poikien Keskus)
* Mitä tekis 1989 (Kirjapaja ja Poikien Keskus)
* Puuhailijan käsikirja 1992 (WSOY)
* Kotoa kauas ja takaisin 1995 (Kirjapaja)
* Kasvun varaa 1997 (Kirjapaja)
* Onnen murut 1996 (Kirjapaja)
* Mökkini mun 1997 (Kirjapaja)
* Pieni mökkikirja 1999 (Kirjapaja)
* Kaisa Ketun esikoulu 1999 (Kirjapaja)
* Kaisa Ketun uudet puuhat 2000 (Kirjapaja)
* Pikku enkelin tehtäväkirja 2001 (Kirjapaja)
* Heiluta lokeille, mummi 2006 (Katharos)
* Bestselleri, parhaat kasvisruokani 2007 (Katharos)
* Lapsen kesäkirja, parhaat puuhavinkit, 2011 (Minerva)
* Löytöretki hiljaisuuteen, 2011 (Katharos)
* Maailman ympäri 2012 (Kirjapaja)
* Tekstareita ja mummin mustikkasoppaa 2012 (Katharos)
* Arki on juhlaa, nalleviisautta 2013 (Kirjapaja)
* Elämä maistuu hyvältä, nalleviisautta 2014 (Kirjapaja)
* Tonttufilosofiaa 2014 (Kirjapaja)
* Kallioon hakattu rakkaus 2017 (Mediapinta)
* Matkalla surun läpi 2017 (Päivä Kustannus)
* Vapaaehtoisen rukouskirja 2018 (Päivä Kustannus)
* Seurakuntalaisen rukouskirja 2018 (Päivä Kustannus)
* Lapsen oma kotikirja 2018 (Päivä Kustannus)
* Sinisiä ajatuksia sinulle 2020 (Päivä Kustannus)
*Hyvän mielen naistenkutsut 2021 yhdessä Piia Hietamiehen kanssa (Päivä Kustannus) 
*Adamin ja Edamin Kommando-Osasto 2021 (Pieni Karhu)
*Aada ja Aleksi, Kamreerin huvilan seitsemäs askelma 2023 (Päivä Kustannus)
*Aada ja Aleksi, Maakellarin salaisuus 2023 (Päivä Kustannus)
Koulun Aamu

**Koulun Aamu** on päivänavauksiin erikoistunut 16-sivuinen lehti, joka ilmestyy 9 kertaa vuodessa eli koulun lukukausien aikana verkossa luettavana näköislehtenä. Lehti on perustettu vuonna 1949 nimellä Kouluhartaus. Ensimmäinen päätoimittaja oli teologian tohtori Martti Haavio. Vuonna 1970, peruskoulu-uudistuksen myötä lehden nimi muutettiin Koulun Aamuksi. Tällä hetkellä päätoimittajana toimii Leena Hietamies. Lehden julkaisijoina ovat olleet Suomen Kirkon Seurakuntatyön Keskusliitto, SKSK-Kustannus Oy ja vuodesta 1993 Kotimaa-yhtiöhin kuuluva Kustannus-Osakeyhtiö Kotimaa, nykyiseltä nimeltään Kotimaa Oy. Lehden levikki on noin 800 kappaletta.

Vuoden 2014 alusta Koulun Aamu alkoi ilmestyä vain verkossa, josta se on luettavissa näköislehtenä.
Marcel Fischer

**Marcel Fischer** (s. 19. elokuuta 1978 Biel/Bienne) on sveitsiläinen kalpamiekkailija. Fischer asuu Baselissa ja edustaa *Fechtgesellschaft Basel*-seuraa. Hänen valmentajinaan toimivat Rolf Kalich ja Manfred Beckmann. Ammatiltaan hän on ortopedi. Marcel Fischer on 190&nbsp;cm pitkä ja painaa 80&nbsp;kg.

Fischer voitti kalvan olympiakultaa vuoden 2004 olympialaisissa Ateenassa. Fischer on ensimmäinen sveitsiläinen miekkailun olympiavoittaja.

## Lähteet

## Aiheesta muualla
*
Lastenmaa

**Lastenmaa** on vuodesta 1986 ilmestynyt leikki-ikäisten ja pienten koululaisten puuhalehti. Lehden julkaisijana toimii Lasten keskus. Lehden päätoimittajana toimi 1986–1987 Tertti Lappalainen, 1987-1992 Eila Jaatinen ja vuodesta 1992 Anna-Mari Kaskinen.

Lehti sisältää muun muassa satuja, tarinoita, sarjakuvia, runoja, askartelu- ja leikkiohjeita.
DirecTV

**DirecTV** on yhdysvaltalainen digitaalista televisio-ohjelmaa välittävä tietoliikennesatelliittiyhtiö. Sen satelliitit kantavat yhtiön nimeä.

Yhtiön pääkonttori on El Segundossa Kaliforniassa. Sen omistaa AT&T Inc., joka osti yhtiön heinäkuussa 2015.

Yhtiö välittää televisio-ohjelmia Yhdysvaltoihin, Karibian merelle ja Latinalaiseen Amerikkaan, mutta ei Meksikoon. Kotien lisäksi se välittää ohjelmia etenkin baareihin ja hotelleihin sekä sairaaloihin. Se tarjoaa mobiilipalvelua autoilijoille je veneilijöille sekä lentokoneisiin. Viimeksi mainittu "Connexion by Boeing"-hanke kaatui käyttäjien puutteeseen pitkillä lennoilla.

DirecTV vastaanottoon käytetään yleensä 18 tuuman paraboolista antennia.

## Satelliitit

## Lähteet
* DirecTV.com
* Lyngsat.com

## Aiheesta muualla

*DirecTV corporate web site
*DirecTV's Sat-Go  - The world's first portable satellite TV system
*"EKB: Glossary of Terms and Abbreviations"  by BobaBird, *DBStalk*
*Stock Updates (DTV)
*"EKB: Glossary of Terms and Abbreviations"  by BobaBird, *DBStalk*
*DirecTV marks 10th anniversary in the Caribbean  - 3.1.2007: Trinidad and Tobago Express Newspaper
Wang Lei

**Wang Lei** (, s. 20. maaliskuuta 1981) on kiinalainen kalpamiekkailija. Wang on vuoden 2006 kalvan maailmanmestari ja olympiahopeamitalisti vuoden 2004 olympialaisista.

## Lähteet
Aaro Liukko

**Aaro Liukko** (4. joulukuuta 1891 Heinävesi – 26. lokakuuta 1976 Savonlinna) oli Savonlinnassa asunut opettaja ja kirjailija.

Liukko oli kansakoulunopettajana Savonlinnassa 1920–1955 ja hän toimi myös kirjastonhoitajana Savonlinnan kaupunginkirjastossa vuosina 1924–1929.

## Teoksia
* *Savonlinnan raittiusseuran 40-vuotiselta taipaleelta*.  Savonlinnan raittiusseura 1928
* *Savonlinnan vapaaehtoinen palokunta 1879–1929*.  1929
* *Oy. Savolainen – Savonlinnan kirjapaino oy. Savolainen – Itä-Savo 1907–1937*.  Itä-Savo, Savonlinna 1937
* *Säämingin säästöpankki 1913–1937*.  Säämingin säästöpankki, Savonlinna 1938
* *Tupakkarahoilla vain, 2-näytöksinen näytelmä*.  Säästöpankkiliitto, Helsinki 1947 
* *Valkeisjärven vesipeto: poikien kalastusseikkailuja*, kuvittanut Poika Vesanto.  Otava 1948
* *Ihan täyttä totta, yksinäytöksinen näytelmä*.  Karisto 1951
* *Savonlinnan raittiuspiiri : historiikkia vuosilta 1905–1954*.  1955
* *40 vuotta järjestötyötä : Maalaisliiton Itä-Savon piirijärjestö 1922–1962*.  Maalaisliiton Itä-Savon piirijärjestö, Savonlinna 1962
* *Säämingin säästöpankki 1913–1962*.  Säämingin säästöpankki, Savonlinna 1963
* *Savonlinnan mieslaulajat 1944–1964*.  1964
* *Runoja vanhaan tapaan*.   Tekijä, Savonlinna 1966
* *Osuuskauppa Keski-Saimaa 1920–1970*.  1970
* *Hopeakuulat : Kansantaruihin perustuva ajan- ja tapojen kuvaus*.  Tekijä, Savonlinna 1971
* *Heinäveden osuuspankki 1921–1971 : Patoonkylän, myöhemmin Pohjois-Heinäveden osuuskassan, Vihtarin osuuskassan, Malkkilan osuuskassan, Heinäveden kirkonkylän osuuskassan ja Kerisyrjän osuuskassan yhteenliittymä*, toimittanut Aaro Liukko.  1971
* *Heinävesi, mennyttä ja olevaa*.  Heinäveden lehti, Heinävesi 1974

## Lähteet
* Suomen kirjailijat tietokanta 
* LehtoNet – Savonlinnalaisia kirjailijoita
John Kucera

**John Kucera** (s. 17. syyskuuta 1984 Calgary, Kanada) on kanadalainen alppihiihtäjä, syöksylaskun maailmanmestari.

Kucera on voittanut urallaan yhden maailmancupin osakilpailun, marraskuussa 2006 Lake Louisen Super-G-kisan. Myöhemmin samalla kaudella hän tuli kolmanneksi Val Gardenassa, lajina oli edelleen Super-G. Kaudella 2008–2009 hän sijoittui Lake Louisen supersuurpujottelukilpailussa toiseksi.

Torinon 2006 olympialaisissa Kucera sijoittui 17:nneksi alppiyhdistetyssä, 22:nneksi Super-G:ssä ja 27:nneksi syöksylaskussa. Bornion MM-kilpailuissa 2005 hän oli alppiyhdistetyssä yhdeksäs, syöksylaskussa 16:s ja super-G:ssä 25:s. Åren MM-kilpailuissa 2007 hänen sijoituksensa olivat 12:s suurpujottelussa, 30:s super-G:ssä, 31:s syöksylaskussa ja 32:s alppiyhdistetyssä.

Kucera voitti Val d'Isèren MM-kilpailuissa 2009 kultaa syöksyssä kukistettuaan Didier Cuchen neljällä sadasosakunnilla. Super-G:ssä hän sijoittui kuudenneksi.

## Aiheesta muualla

*
Franz Anton Basch

Tohtori **Franz Anton Basch** (unkariksi: Basch Ferenc Antal, 13. heinäkuuta 1901 – 27. huhtikuuta 1946) oli saksalainen natsipoliitikko, Volksbundin puheenjohtaja ja unkarinsaksalaisten johtaja toisen maailmansodan aikana.

Basch syntyi Zürichissä Sveitsissä. Hän oli Jakob Bleyerin oppilas Budapestin yliopistossa 1920–1924 ja vuonna 1925 saksalaisen kulttuuriseuran sihteeri Saksassa. Tänä aikana hän julkaisi monia töitään.
Vuonna 1930 hän alkoi julkaista kansallissosialistista propagandaa ja liittyi kansallissosialistiseen puolueeseen. Vuonna 1934 hän luopui asemastaan, koska hänen levittämänsä aatteet ärsyttivät unkarilaisia. Vuonna 1938 hän perusti oman natsiorganisaationsa Unkariin, nimeltään Unkarinsaksalaisten kansanunioni (Volskbund) ja tuli sen puheenjohtajaksi. Vuonna 1940 Adolf Hitler nimitti hänet kaikkien unkarinsaksalaisten johtajaksi. Vuoden 1944 lopussa hän pakeni Saksaan, mutta liittoutuneet luovuttivat hänet takaisin Unkariin vuonna 1945. Hänet leimattiin sotarikolliseksi ja teloitettiin Budapestissa 1946.
Tomi Salmela

**Tomi ”Topi” Salmela** (myös **Tomi Salmela-Nikunen**, s. 27. helmikuuta 1957 Helsinki)  on suomalainen näyttelijä ja ohjaaja.

Salmela on Tampereella toimivan Teatteri Telakan perustajajäseniä. Hän on tehnyt mittavan uran teatterissa ja tehnyt lukuisia roolitöitä muun muassa Q-teatterissa, Ryhmäteatterissa, Lahden kaupunginteatterissa ja Tampereen Teatterissa. Salmelan ohjaustöitä ovat muun muassa *Vapaaherran Testamentti* (1997) Teatteri Telakalla sekä *Pumpulitaivas* (2008) Tampereen Teatterissa.

Salmelan televisiotöihin lukeutuvat rooli palkitussa *[[Uudisraivaaja]]*-sarjassa (Salmenperä-Kähönen-Aaltonen, 2006) sekä Anders Engströmin ohjaamassa *[[NDA – Salassapitosopimus (televisiosarja)|NDA]]*-rikossarjassa. Salmela on näytellyt myös ruotsiksi muun muassa palkitussa lyhytelokuvassa *Häng dig pojkfan* (Claes Olsson, 1985) sekä FST:n tuottamassa televisiosarjassa *[[Isabella (minisarja)|Isabella]]* (Anders Engström, 2006).

Salmela on esiintynyt myös muun muassa elokuvissa *[[Rikos & Rakkaus]]*, *[[Talvisota (elokuva)|Talvisota]]*, *[[Helmiä ja sikoja]]* ja *[[Täällä Pohjantähden alla (vuoden 2009 elokuva)|Täällä Pohjantähden alla]]*  sekä televisiosarjoissa *Uudisraivaaja* ja *[[Harvoin tarjolla]]*. Televisiossa hän on myös esittänyt Kristo Päivistä saippuasarjassa *[[Salatut elämät]]*.

Hänelle myönnettiin valtion ylimääräinen taiteilijaeläke vuonna 2021. 

## Filmografia
### Elokuvat

### Televisiosarjat

## Lähteet
Yhdystie 8240

**Yhdystie 8240** on Limingan Tupoksen taajamasta Tyrnävän kirkonkylän kautta Muhoksen Kylmälänkylään johtava yhdystie. Tie alkaa seututieltä 847, ja päättyy yhdystielle 8250, ja sen pituus on 57 kilometriä.

Tupoksesta Tyrnävän kunnanrajalle tien nimi on Tyrnäväntie. Kunnanrajalta Tyrnävän kirkonkylälle seututien 827 liikenneympyrään tien nimi on Tupostie. Kirkonkylällä tien nimi on noin kahden kilometrin ajan Kirkkotie, ja siitä eteenpäin Kylmäläntie. Muhoksen kunnanrajalla tien nimi vaihtuu Kalettomantieksi. 

Liikenneviraston tierekisteritietojen mukaan vuonna 2012 Tupoksen ja Tyrnävän kirkonkylän välisellä tieosuudella ajoi keskimäärin noin 2&nbsp;600 ajoneuvoa vuorokaudessa. Vuonna 2020 rakennettiin katuvalot Tupoksen ABC-liikenneaseman risteyksestä eteenpäin Tyrnävän kirkonkylälle saakka olevalle tieosuudelle, jonka investointi maksoi 300&nbsp;000 euroa.

## Lähteet

## Aiheesta muualla
Kaarlo Julkunen

**Kaarlo Juhana Julkunen** (10. helmikuuta 1897 Rantasalmi &ndash; 21. toukokuuta 1976 Rantasalmi) oli suomalainen toimittaja ja runoilija.

Julkunen pääsi ylioppilaaksi Savonlinnan lyseosta 1916 ja hän oli myöhemmin toimittajana muun muassa Itä-Savo-lehdessä.

## Teoksia
* *Laulavia sanoja*, runoja.  Otava 1919
* *Aurinko ja nurmiruusu: kesäpäiviä ja -öitä yksin ja kahden*.  Otava 1921
* *Nuoruuden päivät*, runoja.  Otava 1922
* *Savo, juhlaruno Parkuinmäen taistelun muistomerkin paljastustilaisuuteen 21.7.1929*.  1929
* *Kaarlo Julkusen runoja*, moniste.  Rantasalmen kotiseutuyhdistys 2007

## Lähteet
* Suomen kirjailijat tietokanta 
* LehtoNet - Savonlinnalaisia kirjailijoita (Arkistoitu versio)
Vokaalireduktio

**Vokaalireduktio** eli **vajaaääntöisyys** on vokaalien joko äänneopillista tai ääntöopillista muuttumista. Fonologisessa reduktiossa vokaali niin sanotusti neutralisoituu menetettyään painon. Tällainen tapahtuu esimerkiksi englanninkielen sanojen *major* ja *majority* välillä. Foneettisessa reduktiossa puolestaan vokaalin laatu muuttuu prosodisesta tilanteesta johtuen.

Redusoituneet vokaalit tuotetaan normaalia heikommalla lihasjännityksellä.

## Lähteet
Tera

**Tera** voi tarkoittaa seuraavia asioita:
*tera, SI-järjestelmän kerrannaisyksikön etuliite
*Tera, suomalainen rock-yhtye
*Téra, kaupunki Nigerissä
*Tera Patrick, yhdysvaltalainen pornotähti
*Tera, entinen tietokoneyritys
*Topfree Equal Rights Association, kanadalainen järjestö
*Tera Rifle, japanilainen kivääri
*Tera, joki Espanjassa.
*TERA (videopeli), The Exiled Realm of Arborea, MMORPG peli
Nadi (täsmennyssivu)

**Nadi** voi tarkoittaa seuraavia: 
* Nadi, kaupunki Fidžillä
* Aldo Nadi, italialainen miekkailija, nelinkertainen olympiamitalisti
* Nedo Nadi, italialainen miekkailija, kuusinkertainen olympiavoittaja, edellisen veli
* Nadit, joogassa ja tantrassa kuvailtuja energiakanavia
Haarukkavaunu

**Haarukkavaunu** (tai **pumppukärry**) on laite, jota käytetään esimerkiksi varastoissa ja jakelukuljetuksissa kuormalavojen ja erilaisten tavaroiden siirtelyyn. Laitteita on sekä käsikäyttöisiä että sähköisiä. Vastaavaan tarkoitukseen käytettävä ajettava laite on trukki.

## Rakenne

Tyypillisen käsikäyttöisen haarukkavaunun kahden nostoaisan päässä on muoviset pyörät ja käyttäjän puoleisessa päässä kaksi suurempaa ohjauspyörää sekä hydraulisen pumpun kahva, jota käytetään myös vaunun ohjaukseen. 

## Käyttö

Haarukkavaunun nostoaisat työnnetään lavan alle, minkä jälkeen lava tavaroineen saadaan nostettua kahvaa pumppaamalla. Lavan irrottua alustasta ja painon siirryttyä haarukkavaunun päälle voidaan lava helposti kuljettaa toiseen paikkaan. Haarukkavaunun nostokyky on yleensä useista sadoista jopa tuhansiin kilogrammoihin. 

## Katso myös
André Myhrer

**André Myhrer** (s. 11. tammikuuta 1983 Bergsjö, Ruotsi) on ruotsalainen alppihiihtäjä. Hän on pujottelun olympiavoittaja ja maailmancupin voittaja.

## Arvokilpailut
Myhrer sijoittui Bormion MM-kilpailuissa 2005 pujottelussa viidenneksi. Hän edusti Ruotsia myös vuoden 2006 olympialaisissa, ja sijoittui pujottelussa neljänneksi. 2010 olympialaisissa Vancouverissa Myhrer sijoittui pujottelussa pronssille. Garmisch-Partenkirchenin MM-kilpailuissa 2011 hän oli samassa lajissa kymmenes. Schladmingin MM-kilpailuissa hän kuului Ruotsin hopeajoukkueeseen joukkuekilpailussa. Lisäksi hän oli pujottelussa neljäs ja suurpujottelussa 14:s. Vailin / Beaver Creekin MM-kilpailuissa 2015 hän sai joukkuekilpailussa pronssia ja oli pujottelussa kuudes. Hän sai joukkuekilpailun MM-pronssia ja oli pujottelussa kuudes myös Sankt Moritzissa 2017. Hän voitti pujottelun olympiakultaa 2018 Pyeongchangissa 0,34 sekunnin erolla Ramon Zenhäuserniin. Åren MM-kilpailuissa 2019 hän sijoittui pujottelussa 13:nneksi.

## Maailmancup
Myhrer voitti pujottelun maailmancupin kaudella 2011–2012. Kaudella 2010–2011 hän sijoittui kolmanneksi sekä kausilla 2012–2013 ja 2015–2016 neljänneksi. Maailmancupin kokonaiskilpailussa hän oli yhdeksäs kaudella 2012–2013.  

Myhrer on voittanut urallaan seitsemän maailmancupin pujotteluosakilpailua: kaudella 2006–2007 Beaver Creekissä, kaudella 2010–2011 Zagrebissa, kaudella 2011–2012 Kranjska Gorassa ja Schladmingissa, kaudella 2012–2013 Levillä, kaudella 2015–2016 Sankt Moritzissa sekä kaudella kaudella 2016–2017 Aspenissa. Lisäksi hän voitti Oslon kaupunkitapahtuman kaudella 2017–2018.  

Kaudella 2004–2005 Myhrer oli toinen Kranjska Goran ja kolmas Schladmingin pujottelussa sekä kaudella 2009–2010 toinen Wengenin ja kolmas Garmisch-Partenkirchenin pujottelussa. Kaudella 2010–2011 hän oli toinen Levin ja Schladmingin pujotteluissa. Kaudella 2011–2012 hän oli toinen Flachaun, Wengenin ja Banskon pujotteluissa sekä kolmas Moskovan paripujottelussa. Kaudella 2012–2013 hän sijoittui toiseksi Zagrebin pujottelussa ja Moskovan paripujottelussa. Kaudella 2013–2014 hän oli toinen Adelbodenin pujottelussa. Kaudella 2015–2016 hän oli kolmas Alta Badian parisuurpujottelussa sekä toinen Naeban pujottelussa ja Tukholman paripujottelussa. Kaudella 2017–2018 hän oli toinen Tukholman kaupunkitapahtumassa sekä kolmas Val d'Isèren ja Wengenin pujotteluissa. Pujottelucupissa hän sijoittui kolmanneksi. Kaudella 2018–2019 hän sijoittui kolmanneksi Levin pujottelussa ja toiseksi Tukholman kaupunkitapahtumassa. Kaudella 2019–2020 hän oli toinen Val d’Isèren pujottelussa.

## Lähteet
Prima vista

**Prima vista** () on italiankielinen musiikkitermi. Prima vista -soitossa lauletaan tai soitetaan suoraan nuotista kappale, jota soittaja ei ole nähnyt tai kuullut aiemmin. Erilaisissa musiikkioppilaitosten tutkinnoissa prima vista -tehtävällä tutkitaan, miten oppilaan nuotinlukutaito on kehittynyt.

## Katso myös
*Alla prima ja croquis kuvataiteessa
Tímea Nagy

**Tímea Nagy** (s. 22. elokuuta 1970 Budapest, Unkari) on unkarilainen kalpamiekkailija. Hän on vasenkätinen, 179&nbsp;cm pitkä ja painaa 65&nbsp;kg.

Nagy on kaksinkertainen olympiamitalisti (vuosina 2000 ja 2004) ja voittanut lajin maailmanmestaruuden joukkuekilpailussa vuosina 1992, 1993, 1995, 1997 ja 1999 sekä henkilökohtaisessa kilpailussa vuonna 2006.

## Lähteet
Nagy

**Nagy** on muun muassa seuraavien henkilöiden sukunimi:

* Adam Nagy (s. 1993), slovakialainen jääkiekkomaalivahti
* Ádám Nagy (s. 1995), unkarilainen jalkapalloilija
* Ambrus Nagy (1927–1991), unkarilainen miekkailija
* Ferenc Nagy (1903–1979), unkarilainen poliitikko
* Geraldine Apponyi de Nagy-Apponyi (1915–2002), Albanian kuningatar
* Gergő Nagy (s. 1989), unkarilainen jääkiekkoilija
* Ignác Nagy (1810–1854), unkarilainen kirjailija ja satiirikko
* Hattula Moholy-Nagy (s. 1933), yhdysvaltalainen arkeologi
* Ilona Nagy (s. 1951), unkarilainen käsipalloilija
* Imre Nagy (1896–1958), unkarilainen poliitikko
* Imre Nagy (1933–2013), unkarilainen urheilija
* Imre Kémeri Nagy (1903–1942), unkarilainen upseeri ja lehtimies
* József Nagy (s. 1881), unkarilainen yleisurheilija
* Krisztián Nagy (s. 1994), unkarilainen jääkiekkoilija
* Ladislav Nagy (s. 1979), slovakialainen jääkiekkoilija
* Lajos Nagy (1897–1946), unkarilainen arkeologi ja akateemikko
* László Moholy-Nagy (1895–1946), unkarilainen taidemaalari, muotoilija ja valokuvaaja
* László Nagy (1925–1978), unkarilainen kirjailija, kääntäjä ja graafikko 
* Marcell Deák-Nagy (s. 1992), unkarilainen pikajuoksija
* Marianna Nagy (1929–2011), unkarilainen taitoluistelija
* Marianna Nagy, unkarilainen kaukalopikaluistelija
* Marianna Nagy (s. 1957), unkarilainen käsipalloilija
* Mohamed Nagy (s. 1984), egyptiläinen jalkapalloilija
* Sándor Nagy (1922–1990), unkarilainen toimittaja ja kirjailija
* Stanisław Nagy (1921–2013), puolalainen kardinaali
* Tímea Nagy (s. 1970), unkarilainen kalpamiekkailija
* Zsigmond Nagy (1937–2010), unkarilainen kuulantyöntäjä
* Zsolt Nagy (s. 1993), unkarilainen jalkapalloilija.
Valeri Legasov

**Valeri Aleksejevitš Legasov** (, 1. syyskuuta 1936 &ndash; 27. huhtikuuta 1988) oli neuvostoliittolainen ydinfyysikko ja Venäjän tiedeakatemian jäsen, joka tunnetaan parhaiten Tšernobylin ydinvoimalaonnettomuuden tutkinnan johtajana.

Legasov syntyi Tulassa 1936. Hän oli vuodesta 1983 kuolemaansa asti Moskovan valtiollisen yliopiston kemian osaston puheenjohtaja. Venäjän tiedeakatemian täysivaltainen jäsen hänestä tuli 1981.

## Tšernobyl

Tšernobylin onnettomuuden jälkeen 26. huhtikuuta 1986 Legasov alkoi johtaa komiteaa, joka muodostettiin tutkimaan katastrofin aiheuttajaa ja suunnittelemaan sen haittojen hävitystä. Hän oli avoin löydöksien suhteen ja raportoi aktiivisesti hallitukselle alueen tilanteesta. Hän ei myöskään epäröinyt puhua muille tutkijoille ja lehdistölle tuhoutuneen voimalan turvallisuusriskeistä ja vaati koko Prypjatin alueen välitöntä evakuoimista. Elokuussa 1986 hän esitti komitean raportin Kansainvälisen atomienergiajärjestön erikoiskokouksessa Wienissä.

Legasovin avoin ja varma suhtautuminen kuitenkin aiheutti paljon närää hänen kotimaassaan. Neuvostoliiton hallitus ei pitänyt hänen avoimuudestaan. Niinpä kun vuosina 1986 ja 1987 hänen nimensä oli kahdesti Sosialistisen työn sankarin arvonimen ehdokaslistalla, hylättiin hänen ehdokkuutensa molemmilla kerroilla.

Koska Legasov oli itsekin altistunut Tšernobylin onnettomuuden aiheuttaman ground zeron säteilylle, hän alkoi tuntea muutoksia terveydessään ja masennusta. Hän teki itsemurhan 1988 Moskovassa. Hän jätti jälkeensä ääninauhan, jossa kertoi kaikki tuntemattomatkin faktat onnettomuudesta.

Vuonna 1996 presidentti Boris Jeltsin antoi hänelle postuumisti Venäjän federaation sankarin arvonimen.

## Lähteet

## Aiheesta muualla
Didier Défago

**Didier Défago** (s. 2. lokakuuta 1977 Morgins, Sveitsi) on sveitsiläinen alppihiihtäjä ja syöksylaskun olympiavoittaja vuodelta 2010.

## Arvokilpailut
Défago kilpaili ensimmäisen kerran arvokisoissa vuoden 2001 MM-kisoissa sijoittuen super-G:ssä 11:nneksi. Salt Lake Cityn talviolympialaisissa 2002 hänen paras tuloksensa oli super-G:n kuudes sija. Suurpujottelussa hän oli 14:s ja syöksylaskussa 21:s.

Sankt Moritzin MM-kisoissa 2003 Défago oli alppiyhdistetyssä seitsemäs, super-G:ssä 21:s ja suurpujottelussa 22:s. Vuoden 2005 MM-kisoissa hän oli kuudes syöksylaskussa, seitsemäs super-G:ssä, 12:s suurpujottelussa ja 14:s alppiyhdistetyssä. Torinon talviolympialaisissa 2006 Défago sijoittui suurpujottelussa 14:nneksi, super-G:ssä 16:nneksi ja syöksylaskussa 26:nneksi. Åren MM-kisoissa 2007 hän sijoittui alppiyhdistetyssä neljänneksi. Syöksylaskussa Défago oli kymmenes, suurpujottelussa 13:s ja super-G:ssä 17:s. Val d'Isèren MM-kilpailuissa 2009 hän sijoittui super-G:ssä kahdeksanneksi.

Vancouverin talviolympialaisissa 2010 Défago voitti syöksylaskun olympiakultaa. Kultamitali oli Défagon ensimmäinen arvokisamitali. Samojen kisojen super-G:ssä hän sijoittui 15:nneksi. Schladmingin MM-kilpailuissa 2013 hän oli syöksylaskussa kahdeksas ja super-G:ssä 26:s. Sotšin olympialaisissa 2014 hän sijoittui syöksylaskussa 14:nneksi. Vailin/Beaver Creekin MM-kilpailuissa 2015 hän oli supersuurpujottelussa seitsemäs ja syöksylaskussa yhdestoista.

## Maailmancup
Défago on voittanut urallaan viisi maailmancupin osakilpailua: Val Gardenan super-G:n 2002, Wengenin ja Kitzbühelin syöksykilpailut 2009, Bormion syöksylaskun 2011 ja Kitzbühelin supersuurpujottelun 2014. Lisäksi hän on ollut maailmancupin kilpailuissa kahdeksan kertaa toinen ja kolme kertaa kolmas.

Maailmancupin kokonaiskilpailussa Défago on ollut parhaimmillaan kuudes kausilla 2004–2005 ja 2008–2009. Alppiyhdistetyn maailmancupissa hän oli kolmas kaudella 2004–2005, samoin syöksycupissa ja supersuurpujottelun cupissa kaudella 2008–2009. Hän voitti Sveitsin mestaruuden syöksylaskussa vuonna 2003 ja suurpujottelussa 2004.

## Lähteet
* 

## Aiheesta muualla
* Virallinen sivu (ranskaksi)
Tunnustuskunta

**Tunnustuskunta** on useiden kristillisten seurakuntien tai kirkkojen muodostama yhteisö, jolla on yhteinen oppi. Jotkut tunnustuskunnat muodostavat keskusjohtoisen organisaation, kirkkokunnan, esimerkiksi roomalaiskatolinen kirkko. Toiset muodostuvat itsenäisistä kansallisista kirkoista (esimerkiksi luterilaisuus) tai paikallisseurakunnista (esimerkiksi helluntailaisuus). Tällaisia tunnustuskuntia yhdistää yhteinen oppi ja yhteinen perinne ja niillä on enemmän tai vähemmän löyhiä yhteistyöorganisaatioita vaalimassa globaalia yhteyttä samanuskoisten kesken.

Tunnustuskunta-sanaa käytetään vain kristillisistä yhteisöistä, toisin kuin sanaa uskontokunta, joka voi viitata mihin tahansa uskontoon. Sana sisältää näin ollen ajatuksen jonkinasteisesta samanhenkisyydestä, mutta samalla siitä, että opilliset erot ovat huomattavia.

## Katso myös
* Luettelo kristinuskon suuntauksista
* Kirkko
* Kirkkokunta
* Kirkko-oppi
* Kristinusko
* Ekumenia
Mihai Covaliu

**Mihai Claudiu Covaliu** (s. 11. toukokuuta 1977 Brașov) on romanialainen säilämiekkailija ja olympiavoittaja.

Covaliu voitti säilän olympiakultaa vuonna 2000 ja lajin henkilökohtaisen maailmanmestaruuden vuonna 2005. Vuonna 2005 hänet myös valittiin Romanian vuoden urheilijaksi. Pekingissä 2008 Covaliu voitti pronssia säilässä kaadettuaan pronssikamppailussa Ranskan Julien Pilletin.

## Lähteet
Georg Wittig

**Georg Wittig** (16. kesäkuuta 1897 Berliini − 26. elokuuta 1987 Heidelberg) oli saksalainen kemisti. Hän sai Nobelin kemianpalkinnon vuonna 1979 tavasta syntetisoida alkeeneja aldehydeistä ja ketoneista Wittigin reaktiolla käyttämällä fosfoniumylidiä. Wittig jakoi palkinnon Herbert C. Brownin kanssa.

Wittig aloitti kemian opiskelun Tübingenin yliopistossa vuonna 1916. Wittig liittyi armeijaan. Oltuaan englantilaisten vankina 1918–1919 hän aloitti opiskelun. Se oli kuitenkin monimutkaista ylitäytettyjen yliopistojen takia. Esitettyään suoran pyynnön Karl von Auwersille, joka oli professorina Marburgin yliopistossa, hän pääsi jatkamaan opintojaan. Kolme vuoden kuluttua Wittig oli suorittanut filosofian tohtorin tutkinnon orgaanisessa kemiassa. Von Auwers sai hänet aloittamaan akateemisen uran. Vuonna 1926 hän sai valmiiksi habilitaationsa. Sinä aikana hän ystävystyi myös habilitaatiotaan tekevän Karl Zieglerin kanssa. Von Auwersin seuraaja Hans Meerwein pyysi Wittigin yliopistoon opettajaksi osittain Wittigin kirjoittaman neljäsataasivuisen stereokemiaa käsittelevän kirjan takia. Karl Friesin kutsusta Wittig siirtyi professoriksi Braunschweigin teknillinen yliopistoon vuonna 1932. Aika Braunschweigissa oli vaikeaa, koska natsit yrittivät päästä eroon Friesistä ja Wittig tuki häntä. Friesin pakkoeläkkeelle siirtymisen jälkeen vuonna 1937 Hermann Staudinger tarjosi Wittigille paikkaa Freiburgin yliopistosta. Vuonna 1944 Wittig seurasi Wilhelm Schlenkiä Tübingenin yliopiston orgaanisen kemian osaston johtajana. Siellä Wittig teki suurimman osan tutkimuksistaan. Vuonna 1956 Wittig siirtyi orgaanisen kemian osaston johtoon Heidelbergin yliopistossa. Sinne Wittigiä houkuttelivat vastarakennettu osasto ja läheinen yhteistyö BASF:n kanssa. Heidelbergissä ollessaan Wittig sai useimmat tunnustuksensa kuten Nobelin kemianpalkinnon.

## Aiheesta muualla
* Wittigin Curriculum Vitae
Vladimir Smirnov (miekkailija)

**Vladimir Viktorovitš Smirnov**  (, 20. toukokuuta 1954 – 27. heinäkuuta 1982) oli neuvostoliittolainen florettimiekkailija, joka vammautui kuolettavasti Roomassa pidetyissä maailmanmestaruuskilpailuissa ottelussa tapahtuneessa onnettomuudessa.

Smirnov voitti vuoden&nbsp;1980 Moskovan olympialaisissa kultaa yksilö- ja hopeaa joukkuefloretissa sekä pronssia joukkuekalvassa&nbsp;. Seuraavana vuonna hän voitti myös floretin maailmanmestaruuden. Rooman maailmanmestaruuskilpailuissa seuraavana vuonna Smirnovin otellessa Länsi-Saksan Matthias Behriä vastaan tämän ase katkesi, ja tynkä tunkeutui Smirnovin maskin läpi tämän aivoihin. Smirnov kuoli saamiinsa vammoihin yhdeksän päivää myöhemmin. Smirnovin kuoleman jälkeen FIE tiukensi miekkailun turvamääräyksiä, minkä takia käyttöön otettiin aikaisempaa vahvemmat maskit ja uudet turvaterät.&nbsp;

## Lähteet
Smirnov

**Smirnov** voi viitata seuraaviin:

* Smirnov, venäläinen sukunimi
* Smirnov, tulivuori Kunaširin saarella
* Smirnoff, alkoholimerkki
Tiusalan rautatieasema

**Tiusalan rautatieasema** on entinen rautatieliikennepaikka Haapamäki–Jyväskylä-radalla Keuruun kunnassa. 

Tiusalan ensimmäinen vuonna 1907 avattu pysäkki on sijainnut vanhalla ratalinjalla 4,5 km:n päässä Haapamäen asemalta. Vanha ratalinja on kulkenut Tiusalassa valtatie 23:n alla. ;  

Liikennepaikkarakennus rakennettiin Bruno Granholmin Platformskjul VI -tyyppipiirustusten mukaan ja se oli ainoa VI-tyypin edustaja Suomessa valmistusvuonnaan. Se poikkesi yleisimmästä Platformskjul I -tyypistä siinä, että keskiosan odotushuone oli lämmitetty sisätila. Käytännössä useimmat I -tyypin Platformskjulit muutettiin vuosien mittaan tyypin VI mukaisiksi.

Rakennus siirrettiin uudistetun linjan yhteyteen vuonna 1924 . Samalla liikennepaikka siirtyi pari kilometriä alkuperäiseltä paikaltaan Jyväskylän suuntaan. Tiusalassa oli myös ratavartijan mökki. Tiusala muutettiin miehittämättömäksi seisakkeeksi 1968, henkilöliikenne lopetettiin 1979 ja liikennepaikka lakkautettiin 1980. Molemmat rakennukset on purettu 1980-luvun lopussa. Ne sijaitsivat Tiusalantien ja rautatien tasoristeyksen lähettyvillä radan eteläpuolella.; 

Tiusala oli toiminnallisesti laiturivaihde  ja siellä oli sivuraide junakohtauksia varten ja erillinen kuormausraide. Haapamäen risteysaseman liikenne oli ruuhkaisaa 1940–1960-luvuilla. Tiusala, Tampereen radan Ristimäen ohella, paransi liikenteen välityskykyä Haapamäen asemalle.

Tiusalan laiturivaihde palveli Keuruun Tiusalan-Valkealahden kylän tarpeita.

## Lähteet
Lucy Davis

**Lucy Davis** (s. 2. tammikuuta 1973 Solihull, Länsi-Midlands, Englanti) on englantilainen näyttelijä. Hänet tunnetaan useista televisiosarjoista ja joistakin elokuvista. Hänen tunnetuin roolinsa lienee Dawn Tinsley brittiläisessä komediasarjassa *[[Konttori (brittiläinen televisiosarja)|Konttori]]* vuosina 2001–2003.

Davis on komedianäyttelijä Jasper Carrottin tytär. Hän oli naimisissa näyttelijä Owain Yeomanin kanssa vuosina 2006–2011.

## Lähteet

## Aiheesta muualla
*
Mika Honkanen

**Mika Juhani Honkanen** (s. 24. joulukuuta 1964 Kuusankoski) on suomalainen näyttelijä.

## Ura
Mika Honkanen työskenteli Rauman Kaupunginteatterissa vuosina 1984–1987, Savonlinnan Kaupunginteatterissa vuosina 1987–1991 ja vuosina 1991–1999 Seinäjoen kaupunginteatterissa, esimerkiksi näytelmissä *Rocky Horror* ja *Piukat Paikat*. Vuodesta 1999 lähtien hän on ollut kiinnitettynä Tampereen Työväen Teatterissa. 

Honkanen on esiintynyt pääosassa Visa Mäkisen elokuvassa *[[Ruuvit löysällä (elokuva)|Ruuvit löysällä]]*. 

1980-luvun alussa Honkanen toimi rockabillyä soittaneen tamprelais-porilaisen The Black Bisons -yhtyeen laulusolistina.

## Yksityiselämä
Honkasen isä oli näyttelijä Kalevi Honkanen ja äiti näyttelijä Anja Päivärinta.

## Elokuvat
**[[Pekka Puupää poliisina]]* (1986)
**[[Ruuvit löysällä (elokuva)|Ruuvit löysällä]]* (1989)

## Lähteet
Richard Haydn

**George Richard Haydn** (10. maaliskuuta 1905 – 25. huhtikuuta 1985) oli brittiläinen näyttelijä. Hän oli muun muassa äänenä Disney-animaatiossa *[[Liisa Ihmemaassa (vuoden 1951 elokuva)|Liisa Ihmemaassa]]* (1951). 

Haydnilla oli muita elokuvarooleja esimerkiksi *[[The Sound of Music]]issa* (1965). Hän tuli tunnetuksi myös televisiosta ja radiosta.

Lontoossa syntynyt Haydn kuoli Kalifornian Los Angelesissa, Yhdysvalloissa sydänkohtaukseen puolisentoista kuukautta 80-vuotispäivänsä jälkeen.

## Aiheesta muualla
*
Emily Walton

**Emily Walton** (s. 15. maaliskuuta 2000) on televisiosarjasta *[[Coronation Street]]* tuttu lapsinäyttelijä. Hän esitti siinä Bethany Platt -nimistä pikkutyttöä vuosina 2000–2007. Hänellä on kaksoissisko Amy Walton, jonka kanssa hän näytteli Bethany Plattia. He eivät ole jatkaneen viihdeuralla sarjan jälkeen.

## Lähteet

## Aiheesta muualla
*
Peggy Wood

**Mary Margaret "Peggy" Wood** (9. helmikuuta 1892 – 18. maaliskuuta 1978) oli yhdysvaltalainen näyttelijä. Hän oli ehdolla parhaan naissivuosan Oscar-palkinnon saajaksi roolistaan *[[The Sound of Music]]issa* (1965).

New Yorkin Brooklynissä syntynyt Peggy Wood oli kahdesti naimisissa. Hän jäi molemmista avioliitoista leskeksi ja kuoli itse aivoverisuonisairauksiin Connecticutin Stamfordissa 86-vuotiaana.

## Aiheesta muualla
*